องค์การระหว่างประเทศว่าด้วยการมาตรฐาน
องค์การระหว่างประเทศว่าด้วยการมาตรฐาน [3] (English: The International Organization for Standardization: ISO) เป็นองค์การระหว่างประเทศที่กำหนดมาตรฐาน
ชื่อทางการขององค์การนี้มีสามภาษาได้แก่ ภาษาอังกฤษ The International Organization for Standardization ภาษาฝรั่งเศส Organisation internationale de normalisation และภาษารัสเซีย Международная организация по стандартизации [2] และเนื่องจากมันมีหลายภาษา อักษรย่อก็น่าจะออกมาแตกต่างกัน (เช่น IOS สำหรับภาษาอังกฤษ, OIN สำหรับภาษาฝรั่งเศส ฯลฯ) องค์การได้เลือกใช้ ISO เป็นอักษรย่อ โดยยืมมาจากคำในภาษากรีก ἴσος (isos แปลว่า เท่ากัน) [4] อย่างไรก็ดี ในการประชุมเพื่อก่อตั้งองค์การและคัดสรรชื่อขององค์การ คำกรีกดังกล่าวยังมิได้ปรากฏ จึงอาจอธิบายได้ว่าเป็นการคิดขึ้นมาภายหลัง [5]
ทั้งนี้ ISO สามารถอ่านว่า ไอเอสโอ, ไอโซ หรือ อีโซ ก็ได้ [6] ส่วนราชบัณฑิตยสถานได้บัญญัติศัพท์ไว้ว่า ไอโซ [3] ทั้งชื่อ ISO และตราสัญลักษณ์เป็นเครื่องหมายการค้าขององค์การ ซึ่งจำกัดการใช้งาน [7]
หมวดหมู่:องค์การมาตรฐาน หมวดหมู่:การควบคุมคุณภาพ